
 straipsnis. 
Papildyti 1 straipsnį 2 dalimi ir visą straipsnį išdėstyti taip: 
„ straipsnis. 
. Šis statutas nustato konsulinių pareigūnų įgaliojimus ir atsakomybę, konsulinių įstaigų veiklos pagrindus, konsulinės pagalbos teikimo, valstybės materialinės pagalbos ir kitų konsulinių funkcijų atlikimo sąlygas ir tvarką, taip pat konsulinės pagalbos išlaidų atlyginimo sąlygas.
. Šio statuto nuostatos suderintos su Europos Sąjungos teisės aktais, nurodytais šio statuto priede.“

 straipsnis. 
. Pakeisti 2 straipsnio 3 dalį ir ją išdėstyti taip:
„. Konsulinė pagalba – pagalba, kurią atlikdami konsulines funkcijas konsuliniai pareigūnai teikia Lietuvos Respublikos piliečiams, o šio statuto nustatytais atvejais – ir užsieniečiams, esantiems užsienio valstybėje stichinės nelaimės, katastrofos, teroro akto, masinių riaušių, karo ar ginkluoto konflikto, mirties, nelaimingo atsitikimo ar ligos atvejais, taip pat tapusiems nusikaltimų aukomis, sulaikytiems, atliekantiems bausmę ar įtariamiems padarius nusikaltimą, neturintiems visiško veiksnumo, ir kuri apima Europos Sąjungos laikinojo kelionės dokumento išdavimą, valstybės materialinę pagalbą ir pagalbą Lietuvos Respublikos nacionalinę priklausomybę turintiems laivams ir orlaiviams. Lietuvos Respublikos piliečio mirties, nelaimingo atsitikimo ar ligos užsienio valstybėje atveju konsulinė pagalba gali būti teikiama ir jo sutuoktiniui (sugyventiniui), artimiesiems giminaičiams ar jo nurodytam atstovui, nepriklausomai nuo to, ar šie asmenys yra užsienio valstybėje, ar Lietuvos Respublikoje.“ 
. Papildyti 2 straipsnį 7 dalimi:
„. Kitos šiame statute vartojamos sąvokos suprantamos taip, kaip jos apibrėžiamos 2009 m. liepos 13 d. Europos Parlamento ir Tarybos reglamente (EB) Nr. 810/2009, nustatančiame Bendrijos vizų kodeksą (Vizų kodekse), su visais pakeitimais, Lietuvos Respublikos diplomatinės tarnybos įstatyme, Lietuvos Respublikos įstatyme „Dėl užsieniečių teisinės padėties“, Lietuvos Respublikos pilietybės įstatyme, Lietuvos Respublikos gyvenamosios vietos deklaravimo įstatyme ir Lietuvos Respublikos civilinės būklės aktų registravimo įstatyme.“ 

 straipsnis. 
Pakeisti 3 straipsnio 1 dalį ir ją išdėstyti taip:
„. Konsuliniai pareigūnai savo veikloje vadovaujasi Lietuvos Respublikos Konstitucija, 1963 m. Vienos konvencija dėl konsulinių santykių, kitomis Lietuvos Respublikos tarptautinėmis sutartimis, šiuo statutu, Lietuvos Respublikos viešojo administravimo įstatymu, Lietuvos Respublikos notariato įstatymu, Lietuvos Respublikos diplomatinės tarnybos įstatymu, kitais Lietuvos Respublikos ir Europos Sąjungos teisės aktais.“

 straipsnis. 
Pakeisti 8 straipsnio 1 dalį ir ją išdėstyti taip:
„. Lietuvos Respublikos užsienio reikalų ministerija, diplomatinės atstovybės ir konsulinės įstaigos turi teisę tvarkyti asmens duomenis tiek, kiek reikia konsulinėms funkcijoms atlikti. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu) ir Lietuvos Respublikos asmens duomenų teisinės apsaugos įstatymu.“ 

 straipsnis. 
Pakeisti 20 straipsnį ir jį išdėstyti taip:
„ straipsnis. 
. Europos Sąjungos laikinasis kelionės dokumentas gali būti išduotas šio straipsnio 2 dalyje nurodytiems asmenims, kurių pasas, asmens tapatybės kortelė arba kelionės dokumentas pamestas, pavogtas, sunaikintas, arba jeigu tokie asmenys paso, asmens tapatybės kortelės arba kelionės dokumento per pagrįstą laiką negali gauti kitu būdu, vienai kelionei į pilietybės ar gyvenamosios vietos Europos Sąjungos valstybę arba išskirtiniais atvejais asmens prašymu – į kitą kelionės tikslo vietą. 
. Konsulinis pareigūnas Europos Sąjungos laikinuosius kelionės dokumentus išduoda:
) Lietuvos Respublikos piliečiams;
) neatstovaujamiems Europos Sąjungos piliečiams;
) Europos Sąjungos valstybės piliečiams, kuriems nėra atstovaujama Europos Sąjungos valstybių teritorijoje, įskaitant užjūrio šalis ir teritorijas, nurodytas Sutarties dėl Europos Sąjungos veikimo 355 straipsnio 2 dalies pirmojoje pastraipoje; 
) Europos Sąjungos valstybės piliečiams, siekiantiems gauti Europos Sąjungos laikinąjį kelionės dokumentą valstybėje, kurioje yra tos Europos Sąjungos valstybės atstovybė, jeigu dėl to sutarta Lietuvos Respublikos ir atitinkamos Europos Sąjungos valstybės ar jų institucijų susitarime; 
) įvertinęs individualias aplinkybes, šios dalies 1–4 punktuose nurodytus asmenis lydintiems šeimos nariams užsieniečiams, kurie nėra Europos Sąjungos valstybės piliečiai, jeigu jie turi teisę gyventi Lietuvos Respublikoje ar kitoje Europos Sąjungos valstybėje, nedarant poveikio jiems taikomam reikalavimui turėti vizą;
) užsieniečiams, kuriems Lietuvos Respublika yra suteikusi pabėgėlio statusą, papildomą apsaugą, ir asmenims be pilietybės, jeigu šie užsieniečiai turi teisę gyventi Lietuvos Respublikoje ir jeigu jų kelionės tikslas yra Lietuvos Respublika. 
. Konsulinis pareigūnas Europos Sąjungos laikinąjį kelionės dokumentą gali išduoti tik dėl jo išdavimo pasikonsultavęs:
) Europos Sąjungos valstybės piliečiui – su jo pilietybės Europos Sąjungos valstybe. Ypatingos skubos atveju konsulinis pareigūnas, išnaudojęs turimas ryšio su atitinkama Europos Sąjungos valstybe priemones, gali išduoti Europos Sąjungos laikinąjį kelionės dokumentą nepasikonsultavęs su asmens pilietybės Europos Sąjungos valstybe. Tokiu atveju konsulinis pareigūnas apie išduotą Europos Sąjungos laikinąjį kelionės dokumentą nedelsdamas informuoja atitinkamą Europos Sąjungos valstybę nurodydamas asmens, kuriam išduotas Europos Sąjungos laikinasis kelionės dokumentas, tapatybę ir visus duomenis, kurie buvo įtraukti į Europos Sąjungos laikinąjį kelionės dokumentą; 
) Europos Sąjungos piliečio šeimos nariui, nurodytam šio straipsnio 2 dalies 5 punkte, – su Europos Sąjungos piliečio, kurio šeimos narys jis yra, pilietybės Europos Sąjungos valstybe ir, jeigu būtina, su Europos Sąjungos valstybe, kurioje yra šio šeimos nario gyvenamoji vieta.
. Konsulinis pareigūnas Europos Sąjungos laikinojo kelionės dokumento neišduoda, jeigu Europos Sąjungos valstybė, su kuria buvo konsultuojamasi, prieštarauja, kad Europos Sąjungos laikinasis kelionės dokumentas būtų išduotas. Konsulinis pareigūnas apie tai informuoja asmenį, kuris kreipėsi dėl Europos Sąjungos laikinojo kelionės dokumento išdavimo. 
. Europos Sąjungos valstybės kreipimąsi į Lietuvos Respubliką dėl konsultacijos, ar išduoti Europos Sąjungos laikinąjį kelionės dokumentą Lietuvos Respublikos piliečiui arba šio straipsnio 2 dalies 5 ar 6 punkte nurodytam užsieniečiui, nagrinėja, sprendimą priima ir atsakymą į kreipimąsi pateikia konsulinis pareigūnas, į kurį buvo kreiptasi dėl konsultacijos. Jeigu konsulinis pareigūnas prieštarauja, kad Europos Sąjungos valstybė, kuri kreipėsi dėl konsultacijos, išduotų Europos Sąjungos laikinąjį kelionės dokumentą Lietuvos Respublikos piliečiui arba šio straipsnio 2 dalies 5 ar 6 punkte nurodytam užsieniečiui, jis sprendžia dėl Europos Sąjungos laikinojo kelionės dokumento išdavimo tam asmeniui.
. Europos Sąjungos laikinojo kelionės dokumento galiojimo terminas, išskyrus atvejus, kai yra išimtinių aplinkybių, yra ne ilgesnis kaip 15 kalendorinių dienų nuo Europos Sąjungos laikinojo kelionės dokumento išdavimo dienos. Kiekvienu atveju Europos Sąjungos laikinojo kelionės dokumento galiojimo terminas nustatomas atsižvelgiant į planuojamai kelionei į kelionės tikslo valstybę užbaigti reikalingą laiką ir pridedant papildomas 2 kalendorines dienas.
. Asmuo, atvykęs į Lietuvos Respubliką, kuri yra jo kelionės tikslo valstybė, privalo grąžinti jam išduotą Europos Sąjungos laikinąjį kelionės dokumentą Migracijos departamentui prie Lietuvos Respublikos vidaus reikalų ministerijos (toliau – Migracijos departamentas). Lietuvos Respublikos pilietis, atvykęs į savo kelionės tikslo Europos Sąjungos valstybę, privalo grąžinti jam išduotą Europos Sąjungos laikinąjį kelionės dokumentą toje Europos Sąjungos valstybėje veikiančiai Lietuvos Respublikos diplomatinei atstovybei ar konsulinei įstaigai, išskyrus Lietuvos Respublikos diplomatines atstovybes prie tarptautinių organizacijų, jeigu priimančiosios Europos Sąjungos valstybės teisės aktais nenustatyta kitaip. Europos Sąjungos laikinasis kelionės dokumentas grąžinamas nepriklausomai nuo to, ar šis dokumentas galioja. Šioje dalyje nurodytos institucijos grąžintus Europos Sąjungos laikinuosius kelionės dokumentus sunaikina.  
. Lietuvos Respublikos užsienio reikalų ministerija vykdo nuolatinę Europos Sąjungos laikinųjų kelionės dokumentų išdavimo stebėseną, renka, apibendrina ir kiekvienais metais Europos Komisijos nustatytais terminais Europos Komisijai pateikia: 
) statistinius duomenis apie šio straipsnio 2 dalyje nustatytų kategorijų asmenims išduotus Europos Sąjungos laikinuosius kelionės dokumentus; 
) informaciją apie atvejus, susijusius su Europos Sąjungos laikinųjų kelionės dokumentų klastojimu ir melagingos informacijos pateikimu siekiant gauti Europos Sąjungos laikinąjį kelionės dokumentą;
) informaciją, reikalingą Direktyvos (ES) 2019/997 17 straipsnio 1 dalyje nurodytos poveikio įvertinimo ataskaitos pagrindinėms išvadoms parengti. 
. Šio straipsnio 8 dalies 2 punkte nurodytą informaciją Lietuvos Respublikos užsienio reikalų ministerijai teikia teisėsaugos institucijos ir įstaigos bei Lietuvos Respublikos diplomatinės atstovybės ir konsulinės įstaigos.
. Prašymų išduoti Europos Sąjungos laikinąjį kelionės dokumentą pateikimo, jų nagrinėjimo, sprendimų dėl Europos Sąjungos laikinojo kelionės dokumento išdavimo priėmimo, išduotų Europos Sąjungos laikinųjų kelionės dokumentų grąžinimo, grąžintų Europos Sąjungos laikinųjų kelionės dokumentų sunaikinimo ir informacijos apie Europos Sąjungos laikinuosius kelionės dokumentus teikimo tvarką nustato Lietuvos Respublikos užsienio reikalų ministras, suderinęs su Lietuvos Respublikos vidaus reikalų ministru. 
. Europos Sąjungos laikinojo kelionės dokumento ir Europos Sąjungos laikinojo kelionės dokumento įklijos formas tvirtina Lietuvos Respublikos vidaus reikalų ministras, suderinęs su Lietuvos Respublikos užsienio reikalų ministru. 
. Įstaigą, atsakingą už vienodų Europos Sąjungos laikinojo kelionės dokumento ir Europos Sąjungos laikinojo kelionės dokumento įklijos blankų gamybą, atrenka ir apie ją Europos Komisijai ir kitoms Europos Sąjungos valstybėms praneša Lietuvos Respublikos vidaus reikalų ministro įgaliota institucija.“

 straipsnis. 
. Pakeisti 22 straipsnio 2 dalį ir ją išdėstyti taip:
„. Valstybės materialine pagalba taip pat laikoma kitos Europos Sąjungos valstybės Lietuvos Respublikos piliečiui, kaip neatstovaujamam Europos Sąjungos piliečiui, suteiktos konsulinės pagalbos, Europos Sąjungos laikinojo kelionės dokumento išdavimo Lietuvos Respublikos piliečiui, Lietuvos Respublikos pilietį lydinčiam šeimos nariui užsieniečiui, kuris nėra Europos Sąjungos valstybės pilietis, jeigu jis turi teisę gyventi Lietuvos Respublikoje, ar šio statuto 20 straipsnio 2 dalies 6 punkte nurodytam užsieniečiui išlaidos, kurias turėtų padengti tos Europos Sąjungos valstybės piliečiai, juos lydintys šeimos nariai užsieniečiai, kurie turi teisę gyventi Europos Sąjungos valstybėje, ar užsieniečiai, kuriems ta Europos Sąjungos valstybė pagal tarptautinę ar nacionalinę teisę yra suteikusi apsaugą ir kurie turi teisę gyventi toje Europos Sąjungos valstybėje, esant toms pačioms sąlygoms, atlygintos šio statuto 221 straipsnyje nurodytomis valstybės lėšomis.“
. Pakeisti 22 straipsnio 3 dalį ir ją išdėstyti taip:
„. Valstybės materialinė pagalba yra grąžintina. Jeigu per 3 mėnesius nuo sprendimo suteikti valstybės materialinę pagalbą priėmimo ar nuo šio straipsnio 2 dalyje nurodytiems asmenims suteiktos konsulinės pagalbos išlaidų kitai Europos Sąjungos valstybei atlyginimo suteikta valstybės materialinė pagalba nėra grąžinta, Lietuvos Respublikos užsienio reikalų ministras priima sprendimą dėl šio straipsnio 2 dalyje nurodytiems asmenims suteiktos valstybės materialinės pagalbos išieškojimo. Lietuvos Respublikos užsienio reikalų ministro sprendimas yra vykdomasis dokumentas, vykdomas Lietuvos Respublikos civilinio proceso kodekso nustatyta tvarka.“


 straipsnis. 
Pakeisti 221 straipsnį ir jį išdėstyti taip:
„ straipsnis. 
Gavus Europos Sąjungos valstybės prašymą atlyginti šio statuto 22 straipsnio 2 dalyje nurodytas išlaidas, jos Europos Sąjungos valstybei Lietuvos Respublikos užsienio reikalų ministro nustatyta tvarka ne vėliau kaip per 12 mėnesių nuo šiame straipsnyje nurodyto prašymo gavimo dienos atlyginamos iš Lietuvos Respublikos užsienio reikalų ministerijai Lietuvos Respublikos valstybės biudžete numatytų asignavimų.“

 straipsnis. 
Pakeisti 25 straipsnio 1 dalį ir ją išdėstyti taip: 
„. Konsulinis pareigūnas arba įgaliotas darbuotojas Lietuvos Respublikos pilietybės įstatymo ir kitų teisės aktų nustatyta tvarka priima asmenų prašymus dėl Lietuvos Respublikos pilietybės ir dėl lietuvių kilmę ar teisę atkurti Lietuvos Respublikos pilietybę patvirtinančių dokumentų išdavimo ir perduoda juos bei susijusius dokumentus Lietuvos Respublikos vidaus reikalų ministrui ar Migracijos departamentui.“

 straipsnis. 
Pakeisti 32 straipsnio 2 dalį ir ją išdėstyti taip:
„. Notariniai veiksmai atliekami diplomatinėje atstovybėje ar konsulinėje įstaigoje. Atlikti notarinius veiksmus ne diplomatinės atstovybės ar konsulinės įstaigos patalpose galima tik tada, kai suinteresuotas asmuo dėl svarbios priežasties (dėl ligos, negalios (iki 2023 m. gruodžio 31 d. – neįgalumo) ar kitais Lietuvos Respublikos teisingumo ministro ir Lietuvos Respublikos užsienio reikalų ministro nustatytais atvejais) negali atvykti į diplomatinę atstovybę ar konsulinę įstaigą ir iškviečia konsulinį pareigūną į namus, medicinos pagalbos ar kitą įstaigą, kai atliekant notarinį veiksmą dalyvauja daugiau kaip dešimt asmenų arba kai notarinis veiksmas atliekamas iškilmingoje aplinkoje.“

 straipsnis. 
. Pakeisti 41 straipsnio 3 dalį ir ją išdėstyti taip:
„. Lietuvos Respublikos diplomatinės atstovybės ar konsulinės įstaigos, prieš teikdamos konsulinę pagalbą neatstovaujamiems Europos Sąjungos piliečiams, konsultuojasi su jų pilietybės Europos Sąjungos valstybe, išskyrus ypatingos skubos atvejus.“
. Pakeisti 41 straipsnio 4 dalį ir ją išdėstyti taip:
„. Konsulinė pagalba neatstovaujamam Europos Sąjungos piliečiui neteikiama, jeigu neatstovaujamo Europos Sąjungos piliečio pilietybės Europos Sąjungos valstybė kreipiasi dėl jo konsulinės pagalbos prašymo ar bylos perdavimo ir patvirtina, kad konsulinę pagalbą neatstovaujamam Europos Sąjungos piliečiui teikia pati.“

 straipsnis. 
Pakeisti Statuto priedą ir jį išdėstyti taip:
„Lietuvos Respublikos
konsulinio statuto
priedas



. 2015 m. balandžio 20 d. Tarybos direktyva (ES) 2015/637 dėl koordinavimo ir bendradarbiavimo priemonių, skirtų neatstovaujamų Sąjungos piliečių konsulinei apsaugai trečiosiose šalyse palengvinti ir kuria panaikinamas Sprendimas 95/553/EB.
. 2019 m. birželio 18 d. Tarybos direktyva (ES) 2019/997, kuria nustatomas ES laikinasis kelionės dokumentas ir panaikinamas Sprendimas 96/409/BUSP.
_____________________“.

 straipsnis. 
. Šis įstatymas, išskyrus šio straipsnio 2 dalį, įsigalioja 2025 m. gruodžio 1 d. 
. Lietuvos Respublikos Vyriausybė, užsienio reikalų ministras ir vidaus reikalų ministras iki 2024 m. spalio 31 d. priima šio įstatymo įgyvendinamuosius teisės aktus.
. Asmenų prašymai išduoti asmens grįžimo pažymėjimą ar laikinąjį kelionės dokumentą, nustatytą 1996 m. birželio 25 d. Taryboje posėdžiavusių valstybių narių vyriausybių atstovų sprendimu 96/409/BUSP dėl laikinojo kelionės dokumento nustatymo, (toliau – laikinasis kelionės dokumentas), pateikti iki šio įstatymo įsigaliojimo dienos, baigiami nagrinėti ir sprendimai dėl asmens grįžimo pažymėjimo ar laikinojo kelionės dokumento išdavimo priimami vadovaujantis iki šio įstatymo įsigaliojimo dienos galiojusio Lietuvos Respublikos konsulinio statuto ir jo įgyvendinamųjų teisės aktų ar Sprendimo 96/409/BUSP nuostatomis. Visi iki šio įstatymo įsigaliojimo dienos išduoti asmens grįžimo pažymėjimai ir laikinieji kelionės dokumentai, kurių galiojimo data yra vėlesnė negu šio įstatymo įsigaliojimo data, galioja iki juose nurodytos galiojimo datos.
. Užsienio reikalų ministras užtikrina, kad 2025 m. gruodžio 8 d. nepanaudoti laikinųjų kelionės dokumentų blankai, pagaminti pagal Sprendimą 96/409/BUSP, būtų pripažinti negaliojančiais ir sunaikinti.

Skelbiu šį Lietuvos Respublikos Seimo priimtą įstatymą.

